Diari Oficial de la Generalitat Valenciana


Sumari del DOGV 9676, del 05-09-2023 (2023/9031)

RESOLUCIÓ de 23 d'agost de 2023, de la Direcció General de Patrimoni, per la qual es resol el procediment i s'arxiva l'expedient per a la declaració d'herència intestada de Joaquín Juan Seller a favor de la Generalitat. ABI 147/2019.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9676

Data del DOGV
:   05-09-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/9031


Data del document
:   23-08-2023

Organisme emissor


Tipus de document
:   Resolució

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

RESOLUCIÓ de 23 d'agost de 2023, de la Direcció General de Patrimoni, per la qual es resol el procediment i s'arxiva l'expedient per a la declaració d'herència intestada de Joaquín Juan Seller a favor de la Generalitat. ABI 147/2019. [2023/9031]  
Núm. d'expedient: ABI 147/2019.  
Causant: Joaquín Juan Seller. DNI \*\*\*\*168\*\*.  
Lloc i data de la defunció: Novelda, 6 de maig de 2014.  
Últim domicili: Novelda.  
  
Antecedents de fet  
La Conselleria d'Hisenda, Economia i Administració Pública ha tingut coneixement per la Delegació d'Economia i Hisenda a Alacant del procediment d'execució hipotecària 552/2014, seguit en el Jutjat de Primera Instància i Instrucció núm. 2, de Novelda, contra Joaquín Juan Seller, mort en estat de casat el 6 de maig de 2014, havent estat empadronat a Novelda i constant renúncies a la seua herència per part d'esposa i fills.  
No coneixent-se l'existència de més persones amb dret a heretar, amb data 12 d'abril de 2019, es va dictar acord d'incoació del procediment per a la declaració administrativa d'hereu abintestat del causant a favor de la Generalitat Valenciana, publicat en el Diari Oficial de la Generalitat Valenciana el 8 d'agost de 2019 i exposat en el tauler d'edictes de l'Ajuntament de Novelda del 21 de juliol al 18 de setembre de 2019.  
Investigat el cabal relicte, consta com a titular d'immobles gravats amb hipoteca d'elevada quantia, deutes d'IBI i de comunitats de propietaris, sense que conste com a titular de comptes bancaris o d'assegurances.  
Sol·licitada taxació dels immobles al servei competent, el seu valor de taxació és molt inferior a l'import del capital pendent de pagament.  
Vist que el valor dels béns a heretar no supera el valor dels deutes de l'herència, sent el passiu superior a l'actiu, pertoca l'arxivament de l'expedient.  
  
Fonaments de dret  
A l'empara del que s'estableix en el Codi Civil; en l'article 71 de l'Estatut d'Autonomia de la Comunitat Valenciana; en l'article 43.4 de la Llei 14/2003, de 10 d'abril, de patrimoni de la Generalitat Valenciana; en l'article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i segons el que s'estableix en els articles 20 i següents de la Llei 33/2003, de 3 de novembre, de patrimoni de les administracions públiques, en la redacció donada per la Llei 15/2015, de 2 de juliol, de jurisdicció voluntària, així com en l'exercici de les competències que m'atribueix l'article 14 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que es disposa en l'article 84 de la Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Procedir a l'arxivament de l'expedient administratiu, sobre la base del que es disposa en l'article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, ja que el valor dels béns és inferior als deutes de l'herència, i no és necessari informe previ de l'Advocacia General de la Generalitat, d'acord amb informe d'aquesta, de data 26 de febrer de 2017, al projecte de decret del Consell pel qual es regula el procediment per a la tramitació d'expedients d'herències intestades a favor de la Generalitat.  
  
Segon  
Publicar aquesta resolució en el Diari Oficial de la Generalitat Valenciana i en el web de la Conselleria d'Hisenda, Economia i Administració Pública.  
  
Tercer  
Contra la present resolució, que no és definitiva en via administrativa, i de conformitat amb el que s'estableix en la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar recurs d'alçada davant la Secretaria Autonòmica de Finançament, en el termini d'un mes a comptar de l'endemà de la recepció d'aquesta notificació.  
  
Transcorreguts tres mesos des de l'endemà de la interposició del recurs d'alçada sense que aquest haja sigut resolt, podrà entendre's desestimat i es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de sis mesos. El termini serà de dos mesos si la resolució és expressa.  
Tot això sense perjudici que puga exercitar-se qualsevol altre recurs o acció que s'estime procedent.  
  
València, 23 d'agost de 2023.- El director general de Patrimoni: Antonio Joaquín Woodward Poch.